# Galaxy Express 999

### Izvor: Wikipedija

Galaxy Express 999
Galaxy Express 999
Maetel i Tetsuro
Format | animirani/ZF
Trajanje | 21 minuta
Autor(i) | Leiđi Macumoto
Glume |

- Masako Nozawa(glas)
- Masako Ikeda(glas)

Država porijekla | Japan
TV kuća | Toei Animation
Emitiranje | 1978.–1981.
Broj epizoda | 114
U Hrvatskoj | Nije emitirano

"Galaxy Express 999" ( japanski Ginga tetsudô Three-Nine ) je anime ZF serija iz 1978. snimljena po popularnoj istoimenoj mangi čiji je autor Leiđi Macumoto.

## [uredi] Ekipa

Režija: Nobutaka Nishizawa

Glume: Masako Nozawa( Tetsuro Hoshino ), Masako Ikeda ( Maetel ), Kaneto Kimotsuki ( Konduktor vlaka ), Hitoshi Takagi ( Pripovjedač ) i drugi.

## [uredi] Radnja

Godina je 2221. i Zemlja se je jako razvila. Zahvaljujuči tehnologiji ljudi su dobili mogučnost zamijeniti svoja tijela od mesa i krvi sa mehaničkim tijelom, čime bi se njihov život produžio za stotine godina. No u gradu Megalopolisu i drugdje samo si bogati mogu priuštiti kupiti tijela robota, dok su siromašni ljudi izbačeni iz grada i natjerani da rade teške poslove. Dječak Tetsuro se zajedno sa svojom majkom uputio prema vlaku Galaxy Express jer postoji legenda da taj vlak vozi prema planetu Andromeda na kojemu se može dobiti besplatno mehaničko tijelo.

Vlak vozi od planeta do planeta

No na njihovom putu usred zime ih napadnu zli kiborzi i ubiju majku. Tetsuro biva spašen od tajnovite pavokose žene Maetel te uzme laser sa kojim iz osvete upadne u kolibu zlih kiborga te ih uništi. Maetel je tajnovita te mu da besplatnu kartu za Galaxy Express i sama se uputi s njim. Prva stanica vlaka je Mars gdje Tetsuro biva svjedokom tragične ljubavne veze mlade Vreme i Geronima koji su požalili što su zamijenili svoja prava tijela za mehanička. Druga stanica je Saturnov satelit Titan na kojem Maetel biva oteta od zločinaca, ali ju oslobodi Tetsuro. Daljna stanica je smrznuti grad na Plutonu gdje se nalazi groblje tijela koje su ljudi odbacili kako bi bili roboti. Kako su daljne stanice izvan Sunčeva sustava na drugim planetima, Tetsuro otkriva da mehanička tijela nisu riješenje za sve probleme, te da su mnogi ljudi požalili što više nemaju tijela od krvi i mesa. Konačno, Tetsuro stigne do planeta Andromeda, gdje ga čeka neugodno iznendađenje...

## [uredi] Kritika

Poput većine animea koje je napisao Leiđi Macumoto, i "Galaxy Express 999" je stekao veliku reputaciju i kultno sljedbeništvo obožavatelja. Poklonici su hvalili maštovitost priče ( primjerice, smrznuti grad na Plutonu ), šarmantno naivne elemente koji lome zakone fizike ( prevozno sredstvo u kojem se voze junaci po svemiru izgleda poput starog vlaka ), dodir tragedije u kojem Tetsuro nakon svojeg dugog putovanja shvati da zamijena svojeg tijela sa mehaničkim mu neće riješiti probleme pri čemu Maetel figurira kao "dobar duh" koji će mu prenijeti tu poruku, dramaturški dodir i nostalgični šarm. Tako je kritičar na siteu Themanime.org u svojoj recenziji napisao: "Ovo je priča o odrastanju i pronalaženju svojeg mjesta u velikom planu sudbine. Galaxy Express 999 je uz to i prava pustolovina. Jedna od vrlina ove serije je da koliko god čudni planeti izgledali na koje sliječe vlak, oni ipak nešto ostavljaju kod junaka Tetsura, bilo to doslovno ili simbolično. Lijepa strana ove serije je da zna kako ispasti neutralalna i dopustiti gledatelju da sam izvuče svoj moralni zaključak". Pobornici su pak prigovarali da je priča anemična i sa preko 100 epizoda predugačka i dosadna s obzirom da se formula priče za svaku epizodu ponavlja, zatim ukočenu animaciju, tendenciozno nasilje i zastarjelost.

## [uredi] Vanjske poveznice

- T.H.E.M. anime.org
- Imdb.com
- Youtube.com

Dobavljeno iz "http://hr.wikipedia.org../../../g/a/l/Galaxy_Express_999_766e.html"

Kategorija: Manga i anime

##### Views

- Članak
- Razgovor
- Trenutna inačica

##### Traži

##### Drugi jezici

- English
- Español
- Français
- Italiano
- 日本語
- 한국어
- Русский
- Svenska
- 中文